Ulična hrana u Njujorku izbija u prvi plan i dobija priznanja
Prodavci ulične hrane dobijaju zvanično priznanje od njujorškog prehrambenog establišmenta – u vidu nagrade nazvane "Vendi".
Ti prodavci stiču svoje verne mušterije, a sada dobijaju i zvanično priznanje od njujorškog prehrambenog establišmenta – u vidu nagrade nazvane "Vendi", koja se takođe naziva "Oskarom" za njujoršku uličnu hranu. Restorani su se dugo borili za priznanje u vidu povoljnog prikaza u glavnim novinama ili ulazak u vodiče "Mišlen" ili "Zagat", ali nikada nije postojalo priznanje za ulične prodavce hrane. Sada se to promenilo i prodavci iz celog Njujorka se bore da osvoje vrhunsku nagradu u svom poslu – "Vendi". Ta nagrada se već pet godina dodeljuje za najbolju hranu na njujorškim ulicama. Pod time se ne podrazumevaju kiosci sa viršlama i perecama iz prošlosti, nego nova generacija višenacionalne hrane koja pristiže u Nujork sa svih strana sveta. Ovogodišnji apsolutni pobednici su Fernando i Holando Martinez, sa svojim Narodnim kamionetom takosa za dečake. U kategoriji slatkiša, pobednik je Tomas Dežist, sa svojim Kolicima belgijskih kolača, a nagradu po izboru mušterija, po drugi put uzastopce je dobio Meru Sikder iz Bangladeša, za svoja Kolica sa birjanijem. , kaže Sikder. On kaže da je tajna u svežim sastojcima i malim troškovima prodaje hrane na ulici – što znači da je u stanju da prodaje hranu jeftinije nego što to mogu restorani. , kaže jedna mušterija i dodaje . Nekoliko blokova dalje, Tomas Dežest, dobitnik "Vendija" za najbolji slatkiš, koristi plinski aparat za pravljenje belgijskih kolačića i sastojke. On kaže da je odustao od karijere u privredi da bi ostvario svoj san da vodi sopstvenu firmu. Dodaje da mu se posebno dopada da donosi ukus Belgije u Njujork. kaže belgijski majstor za slatkiše. Svrha nagrada "Vendi" nije samo promocija ulične hrane. Prihodi od cele manifestacije odlaze u Projekat za ulične prodavce, koji štiti prava prodavaca koji opslužuju oko pet hiljada kolica sa hranom u gradu. Ovogodišnjem pobedniku, Fernandu Martinezu i njegovoj porodici, 2007. godine je pretilo isterivanje iz dela Bruklina. Porodica Martinez sada vodi najčuveniji kamionet sa hranom u Njujorku. priča Martinez. Poput mnogih uličnih prodavaca, Martinez sanja da jednog dana otvori restoran. Ali uz usporavanje ekonomije i porast popularnosti ulične hrane, bolji ulog, barem za sada, izgleda da su kolica sa četiri točka.